open-index/open-wikipedia-markdown huggingface dataset:
Bob Welch

**Robert Lawrence «Bob» Welch** () var ein amerikansk musikar. Han var tidlegare medlem av Fleetwood Mac og fekk stor suksess med solokarrieren sin seint i 1970-åra. Singlane hans var mellom andre «Hot Love, Cold World», «Ebony Eyes», «Precious Love» og signaturlåten hans, «Sentimental Lady».

## Biografi
I 1971 erstatta Welch Jeremy Spencer i Fleetwood Mac, og var med på albuma *[[Future Games]]* (1971), *[[Bare Trees]]* (1972), *[[Penguin]]* (1973), *[[Mystery to Me]]* (1973) og *[[Heroes are Hard to Find]]* (1974). 

Welch vart bede om å bli verande trass i at Lindsey Buckingham og Stevie Nicks var henta inn som erstattingar, men slutta og starta ein hardrock-trio kalla Paris. Bandet, der han hadde med seg den tidlegare Jethro Tull-bassisten Glenn Cornick, og den tidlegare Nazz-trommisen Thom Mooney, og den då framtidige Tin Machine-trommeslagaren Hunt Sales, gav ut to album som vart dårleg motteke i 1976. Welch valde då lage kommersiell popmusikk, og han fekk suksess i 1977 med *[[French Kiss]]*, som selde til platina og inneheld hitsinglane «Sentimental Lady» (ei nyinnspeling av ein song frå *Bare Trees*) og «Ebony Eyes». 

*[[Three Hearts]]* kom ut i 1979 og fortsette i same leia, men selde til gullplate. Singelen «Precious Love» vart ein hit. Fleetwood Mac-medlemmar spelte som gjesteartistar på begge albuma. Welch gav ut fire album til fram til 1983, men salstala fall gradvis. 

Innan 1987 hadde Welch flytta til Phoenix i Arizona og danna Avenue M. Seint i 1990-åra vart han låtskrivar i Nashville i Tennessee. Welch hamna òg i strid med dei tidlegare kolleagene i Fleetwood Mac. I 1994 saksøkte han bandet for ubetalte honorar frå tida han var i bandet. Dei vart forlikte utanfor retten, men Welch sa Fleetwood Mac tok hemn ved å ekskludere han frå seremonien då bandet vart innlemma i Rock and Roll Hall of Fame i 1998. Welch var det einaste tidlege medlemmet som ikkje vart æra. Welch skaut seg sjølv og døydde i Nashville den 7. juni 2012, 65 år gammal.

## Diskografi

### Album

#### Head West

#### Fleetwood Mac

#### Paris

#### Solo

### Solosinglar
*«Big Towne, 2061» / «Blue Robin» (1976)
*«Ebony Eyes» / «Outskirts» (1977)
*«Sentimental Lady» / «Hot Love, Cold World» (#8, 1977)
*«Ebony Eyes» / «Dancin' Eyes» (#14, 1978)
*«Hot Love, Cold World» / «Danchiva» (#31, 1978)
*«I Saw Her Standing There» / «Church» (1979)
*«Precious Love» / «Something Strong» (#19, 1979)
*«Church» / «Here Comes The Night» (#73, 1979)
*«Church» / «Don't Wait Too Long"
*«Three Hearts» / «Oh Jenny» (1979)
*«Rebel Rouser» / «Spanish Dancers» (1979)
*«Don't Let Me Fall» / «Oneonone» (1980)
*«Don't Rush The Good Things» / «Reason» (1980)
*«Those Days Are Gone» / «The Girl Can't Stop» (1980)
*«Two To Do» / «Imaginary Fool» (1981)
*«Sentimental Lady» / «Ebony Eyes» (1981)
*«Remember» / «You Can't Do That» (1982)
*«Fever» / «Can't Hold Your Love Back» (1983)
*«Can't Hold Your Love Back» / «S.O.S.» (1983)
*«I'll Dance Alone» / «Stay» (1983)

## Kjelder

**Denne artikkelen bygger på «[[:en:Bob Welch|Bob Welch]]» frå ,  den 16. juli 2015.* 
*** oppgav desse kjeldene:*
Warm Ways

«**Warm Ways**» er ein song framført av den britisk-amerikanske rockegruppa Fleetwood Mac. Songen vart skriven Christine McVie. I oktober 1975 vart «Warm Ways» gjeven som den førte singelen frå albumet ''Fleetwood Mac'' i Storbritannia. Han vart ikkje gjeven ut som singel i USA, der «Over My Head» vart den første singelen i staden for.

Singelversjonen av songen, gjeven ut for radio, er noko forkorta og litt annleis enn versjonen som finst på *Fleetwood Mac*. Singelen nådde ikkje salslista i Storbritannia, der berre den fjerde singelen frå albumet, «Say You Love Me», klarte å nå lista då albumet først kom ut.

## Kjelder

**Denne artikkelen bygger på «[[:en:Warm Ways|Warm Ways]]» frå ,  den 19. juli 2015.* 
*** oppgav desse kjeldene:*
*** *The Great Rock Diskografi*. Martin C.Strong. Page 378. ISBN 1-84195-312-1

## Bakgrunnsstoff
*
Morten Jentoft

**Morten Jentoft** () er ein norsk journalist og forfattar. Han har i fleire år vore tilsett i NRK, mellom anna i NRK Finnmark, og som utanrikskorrespondent i Russland frå 1996 til 2000. Han talar mellom anna samisk, finsk og russisk, og NRK har nytta han som ekspert og utsend medarbeidar i Finland, Polen, Russland og andre land i det tidlegare Sovjetunionen. Jentoft har skrive flere bøker om kontakten mellom nordmenn og russarar på Nordkalotten. *Radio Moskva* (2012) handlar til dømes om den norske redaksjonen i sovjetisk og russisk radio frå 1938. 

Jentoft overtok som korrespondent i Moskva etter Hans Wilhelm Steinfeld i september 2014.

## Bibliografi
* *Verkebyllen: Om menneskeskjebner og agenter i kald krig*, Tiden, 1995 (med Odd Isungset)
* *De som dro østover: Kola-nordmennenes historie*, Gyldendal, 2001
* *Mennesker ved en grense: En beretning om folk i Øst-Finnmark i historiens drama*, Gyldendal, 2005
* *Døden på Kola*, Gyldendal, 2008
* *Radio Moskva*, Gyldendal, 2012
*  *[[Finland 1918]]*, Gyldendal, 2018
Serai

**Serai** (gjennom fransk *sérail* og italiensk *seraglio* frå tyrkisk, opphavleg persisk سرای, *saray*, for 'hotell, palass') kan visa til ein bustad, eit losji eller vertshus i ørkendistrikt der karavanar i eldre tid kunne ta inn (sjå karavanserai). I tyrkisk samanheng har ordet også vore brukt om palasset eller haremet til sultanen.

Omgrepet er mellom anna kjend frå operaen *[[Die Entführung aus dem Serail]]* av Mozart.

## Kjelder

*«Serai» (18. april 2011). *Store norske leksikon*. Fri artikkel henta 19. juli 2015.
*
Bobby Moore

**Robert Frederick Chelsea Moore**, kjend som **Bobby Moore** (), var ein engelsk fotballspelar, verdsmeister med England under VM på heimebane i 1966.

## Karriere
### Klubbspel
Moore, som var fødd i Barking, debuterte for West Ham United i september 1958. Fram til våren 1974 spelte han 544 ligakampar for London-klubben. Med West Ham vann han FA-cupen i 1964 og Cupvinnarcupen året etter. I mars 1974 vart Moore overført til byrivalen Fulham FC mot 25&nbsp;000. Våren 1975 spelte Fulham seg fram til finalen i FA-cupen, der klubben møtte nettopp West Ham. Kampen enda med tap 0-2 for Moores nye klubb. Han gav seg i Fulham våren 1977 etter 124 ligakampar, alle i 2. divisjon. 

### Landslagsspel
Moore spelte 108 landskampar for England i tida 1962 til 1973, i heile 90 av kampane var han kaptein. Han var med i verdsmeisterskapane 1962, 1966 og 1970. I 1966 fekk han æra av å leie England til VM-siger på Wembley med 4-2 over Vest-Tyskland etter ekstraomgangar. Han skåra to landslagsmål. 

### Merittar
*Verdsmeister: 1966 for England
*Vinnar av Cupvinnarcupen: 1965 med West Ham United
*Vinnar av FA-cupen: 1964 med West Ham United
*Finalist i FA-cupen: 1975 med Fulham FC
*Finalist i den engelske ligacupen: 1966 med West Ham United
*Britisk meister: 1965, 1996, 1968, 1969, 1971, 1973 for England

Moore døydde i London av kreft, 49 år gammal.

## Kjelder

**Denne artikkelen bygger på «[[:en:Bobby Moore|Bobby Moore]]» frå ,  den 19. juli 2015.*  

*eu-football
VM i fotball 1966

**Verdsmeisterskapen i fotball 1966** vart avvikla i England i tida 11. -30. juli 1966. Kampane fann stad på åtte arenaer i sju ulike byar; London (Wembley og White City), Birmingham, Liverpool, Manchester, Sheffield, Middlesbrough og Sunderland. Vertslandet England vart verdsmeister etter å ha vunne 4-2 over Tyskland i finalen. Portugiske Eusébio vart toppskårar i turneringa med sine ni nettkjenningar.

Turneringsformatet var det same som i dei to føregåande VM-turneringane. Dei 16 deltakarlanda vart delt i fire innleiingsgrupper, og dei to beste laga i gruppene gjekk vidare til kvartfinalane. England, Vest-Tyskland, Portugal og Sovjetunionen vart gruppevinnarar og fekk fylgje av Uruguay, Argentina, Ungarn og overraskingslaget Nord-Korea. Tittelforsvaren Brasil rauk ut etter å ha tapt 1-3 for både Ungarn og Portugal.

Frå kvartfinalane tok alle dei fire gruppevinnarane seg vidare til semifinalespel. Portugal vann 5-3 over Nord-Korea i ein høgdramtisk kamp der nordkoreanarane valsa over Portugal og leia 3-0 etter 22 minuttars spel. Fire mål av Eusébio snudde kampen i Portugals favør. 

Begge semifinalane enda 2-1: Vest-Tyskland sigra over Sovjetunionen på Goodison Park i Liverpool, medan Bobby Charlton skåra begge måla då England vann over Portugal på Wembley i London. Også bronsefinalen enda 2-1, her vart José Torres matchvinnar for Portugal to minuttar før fløyta lydde for full tid.

## Gruppespelet
### Gruppe 1



### Gruppe 2



### Gruppe 3



### Gruppe 4



## Finalen

Finalen vart spelt på Wembley stadion i London om ettermiddagen 30. juli med 97&nbsp;000 tilskodarar til stades.

Helmut Haller gav Vest-Tyskland leiinga etter 12 minuttar, og Geoff Hurst utlikna fire minuttar seinare. Martin Peters sende England opp til 2-1 i det 78. minutt. Kort før ordinær tid var over, fekk vesttyskarane frispark. Etter frisparket greide sidebacken Wolfgang Weber å putte ballen over målstreken ved nærast stolpe. Ti minuttar ut i fyrste ekstraomgang sende Hurst av garde eit skot som trefte tverliggjaren og spratt ned på mållinja. Ballen vart dømd i mål, ei mykje omdiskutert avgjerd. I det 120. minutt, då publikum var klar til storme bana for å feire sigeren, skåra Hurst sitt tredje mål. Han er den einaste mannlege spelaren som har skåra tre mål i ein VM-finale i fotball. Kapteinen Bobby Moore kunne heve Jules Rimet-pokalen som prov på at England var verdsmeister i fotball.

Verdsmeistrar for **England** vart: Gordon Banks, George Cohen, Jackie Charlton, Bobby Moore (kaptein), Ray Wilson, Nobby Stiles, Alan Ball, Martin Peters, Bobby Charlton, Geoff Hurst og Roger Hunt.

**Tyskland**s mannskap: Hans Tilkowski, Horst-Dieter Höttges, Willi Schulz, Karl-Heinz Schnellinger, Wolfgang Weber, Franz Beckenbauer, Wolfgang Overath, Helmut Haller, Uwe Seeler (kaptein), Sigfried Held og Lothar Emmerich.

## Kjelder

**Denne artikkelen bygger på «[[:en:1966 FIFA World Cup|1966 FIFA World Cup]]» frå ,  den 19. juli 2015.*  
 

## Bakgrunnsstoff
* VM-finalen 1966
Papiljott

**Papiljott** (frå fransk *papillote*, av *papillon*, 'sommarfugl') er ein rull av papir, skinn, gummi, plast eller metall som ein kan rulla hårlokkar omkring for å gjera det krøllete. Ordet kan også visa til krøller laga på dette viset.

Papiljottering tek lang tid i høve til krølltong, men er meir skånsamt for håret. Det kan også gje meir fylde enn anna type krølling.

Ein kan bruka papiljottar over natta eller gjennom dagen før ein tek dei ut. Det kan vera stor skilnad på om det er akseptabelt å visa seg ute med papiljottar i håret eller ikkje.


Pawel Andrejewitsch Fedotow 003.jpg|Mann med papiljottar i eit måleri av Pavel Fjedotov frå 1800-talet.
Susan Joice - Flickr - Tyne & Wear Archives & Museums.jpg|Engelsk jente arrestert for tjuveri i 1903, med papiljottar i håret.
Fotothek df roe-neg 0006279 013 Porträt einer Friseurin.jpg|Tysk kvinne med papiljottar hjå frisøren i 1952.
CLOSEUP OF MRS. RUTH CRUSE OUTSIDE HER HOME IN WHITE CLOUD KANSAS, NEAR TROY IN DONIPHAN COUNTY IN THE EXTREME... - NARA - 557114.jpg|USA-amerikansk kvinne utanfor huset sitt med papiljottar i håret i 1974. 
Young Girls with Hair Curlers - San Jose de Ocoa - Dominican Republic.jpg|Ungjenter med papiljottar i Den dominikanske republikken. 
Hair today gone to the 1950s.jpg|Kvinne tek selfie med papiljottar i 2006.

## Kjelder

*«Papiljott» (14. februar 2009). *Store norske leksikon*. Fri artikkel henta 12. april 2015.
*

## Bakgrunnsstoff
The Elder Scrolls II: Daggerfall

***The Elder Scrolls II: Daggerfall*** er eit fantasy open world action RPG-videospel utvikla og utgiven av Bethesda Softworks og i 1996 for MS-DOS. Det er ein oppfølgjar til *[[The Elder Scrolls: Arena]]* og er det andre hovudspelet i *[[The Elder Scrolls]]*-serien. Det er det fyrste spelet i serien som blei vurdert som *Mature*. Den 9. juli 2009 gjorde Bethesda *Daggerfall* gratis å laste ned på heimesida deira, som ei feiring for 15-årsdagen til *The Elder Scrolls*-serien.
## Speleoppsett
Som i alle *The Elder Scrolls*-spel, må ikkje spelaren utføre noko spesiell questline eller lage ein spesiell type karakter, men har frie val. *Daggerfall* har eit system der ein kan lage sine eigne trylleformlar med forskjellege effektar gjennom *Mages Guild*. Andre funksjonar i spelet inkluderer eit fortryllingsystem til karakteren sitt utstyr, som har liknande konsept som trylleformelsystemet, moglegheita til å kjøpe hus og skip, eit utval av klede og utstyr, dynamiske politiske relasjonar mellom riker, moglegheita til å bli ein vampyr, varulv og meir.

Det politiske systemet består av ei rekkje med av laug, ordenar og religionar, alle med unike oppgåver og oppdrag for spelaren. Ved å bli med i og bidra i desse organisasjonane blir måten NPCar og andre organisasjonar ser spelaren på påverka.

## Handling
Daggerfall er ein by i heimlandet til Breton-rasen, High Rock. Spelaren er send her på personlig førespurnad frå keisaren. *Daggerfall* si hovudhistorie har seks avslutningar.
## Kjelder

**Denne artikkelen bygger på «[[:en:The Elder Scrolls II: Daggerfall|The Elder Scrolls II: Daggerfall]]» frå ,  den 19. juli 2015.*
The Elder Scrolls III: Morrowind

***The Elder Scrolls III: Morrowind*** er eit open-world fantasy action RPG-videospel utvikla av Bethesda Game Studios, og utgjeven av Bethesda Softworks og Ubisoft. Det er det tredje hovudspelet i *[[The Elder Scrolls]]*-serien, etter *[[The Elder Scrolls II: Daggerfall]]*, og før *[[The Elder Scrolls IV: Oblivion]]*. Spelet kom ut i 2002 i Nord-Amerika til Microsoft Windows og Xbox. Spelet fekk gode tilbakemeldingar, selte over fire million kopiar og vann meir enn 60 prisar, inkludert *Game of the Year*. Det blei gjeve ut to utvidelsespakkar til PC: *[[The Elder Scrolls III: Tribunal|Tribunal]]* og *[[The Elder Scrolls III: Bloodmoon|Bloodmoon]]*. Båe blei inkludert i  *Morrowind: Game of the Year Edition*, som kom ut den 30. oktober 2003 til både PC og Xbox.

Hovudhistoria i Morrowind føregår på Vvardenfell, ei øy i Dunmer-provinsen Morrowind, som ligg i riket Tamriel. Morrowind er langt frå dei meir siviliserte landa i vest og sør som var i *Daggerfall* og *[[The Elder Scrolls: Arena]]*. Historia handlar om guddommen Dagoth Ur i det vulkanske Red Mountain, som ynsker å oppnå makt og frigjere Morrowind frå det imperialistiske styre. *Morrowind* er designa med ein fri form for spelemåte i tankane, med mindre vekt på spelet si hovudhandling enn forgjengarane sine. Dette valet fekk blanda tilbakemelding, men spelet blei rost for den omfattande og detaljerte speleverda.
## Modifisering
Utviklaren av Morrowind, Bethesda Softworks, gir spelarar høvet til å attskapa verda med ei rekkje verktøy, slik som *[[The Elder Scrolls Construction Set]]*, som gjer at spelaren kan oppretta nye og redigera på speleverda, rasane og meir. Spelaren sin karakter kan til dømes bli så sterk eller kjapp som brukaren ynskjer, noko som tillèt spelaren å oppleva spelet på ein måte som normalt ikkje ville vera mogleg innanfor mekanikken til spelet. Desse modifiseringane, også kalla *plugins* eller berre *mods*, er vanlegvis lett å installera og kan endra på nesten alt i spelet. *Plugins* kan inkludera nye skapningar, våpen,  rustningar, oppdrag, NPC-ar, rasar, butikkar, hus, byar og meir. Per 2014  er Morrowind  sitt modifikasjonssamfunnet endå aktivt. Døme på prosjekt oppretta av spelarane er til dømes *Morroblivion* og *Skywind*, som forsøkjer på å attskapa den opphavlege Morrowind-provinsen i seinare *Eldar Scrolls*-spel. Andre modifikasjonar endrar eller forbetrar dei grafiske aspekta av spelet, slik som belysning, 3D-modellar, fargar og teksturar. Det finst tusenvis av modifikasjonar laga av spelarane sjølv, men det er òg offisielle *mods* laga av Bethesda, slik som dømes *Siege at Firemoth*, som ligg på den offisielle nettstaden deira.
## Kjelder

**Denne artikkelen bygger på «[[:en:The Elder Scrolls III: Morrowind|The Elder Scrolls III: Morrowind]]» frå ,  den 19. juli 2015.*  
 

## Bakgrunnsstoff
*The Elder Scrolls offisielle heimeside
*The Elder Scrolls III: Morrowind på Internet Movie Database
Torre Annunziata

**Torre Annunziata** er ein by og ein kommune i provinsen Napoli i regionen Campania i Italia. Kommunen har 43&nbsp;000 ibuarar og dekker ei flatevidd på 7,54 km². Byen ligg inst i Napolibukta ved foten av Vesuv, 20 km sør for Napoli.

Torre Annunziata er ein industriby med våpenfabrikkar, farmasøytisk industri og skipsverft. Tidlegare hadde byen eit stort jarnverk og mange produsentar av matvarer.

Byen vart øydelagd ved vulkanutbrotet til Vesuv i år 79. Den gjenreiste byen vart så øydelagd ved eit nytt utbrot i 1631.

Ein romersk villa i bydelen Oplontis vart graven ut or vulkanmassane på 1960/70-talet, og er saman med Pompeii og Herculaneum med på UNESCO si verdsarvliste.

## Kjelder

**Denne artikkelen bygger på «[[:de:Torre Annunziata|Torre Annunziata]]» frå ,  den 20. juli 2015.*
Fotball-VM 1970

**Verdsmeisterskapen i fotball 1970** vart avvikla i Mexico i tida 31. mai til 21. juni 1970. Kampane fann stad på fem arenaer i like mange byar; Mexico-byen, Guadalajara, Leon, Toluca og Puebla. Brasil vart verdsmeister for tredje gong etter å ha vunne 4-1 over Italia finalen, og kunne ta med Jules Rimet-pokalen heime og behalde han. Vesttyske Gerd Müller vart toppskårar i turneringa med sine ti skåringar.

Turneringsformatet var det same som i dei tre føregåande VM-turneringane. Dei 16 deltakarlanda vart delt i fire innleiingsgrupper, og dei to beste laga i gruppene gjekk vidare til kvartfinalane. Sovjetunionen, Italia, Brasil og Vest-Tyskland vart gruppevinnarar og fekk fylgje av vertslandet Mexico, Uruguay, England og Peru.

I kvartfinalane vann Brasil 4-2 over Peru og Italia med 4-1 over Mexico. Dei to andre kvartfinalane gjekk til ekstraomgangar før Uruguay og Vest-Tyskland var klar for semifinalespel, og Sovjetunionen og England var utslegne or turneringa.

Brasil tok seg til finalen med 3-1 over Uruguay. Den andre semifinalekampen vart ei høgst minneverdig affære; Italia tok tidleg leiinga 1-0 og heldt denne til ordinær tid var så godt som ute. Då dukka den vesttyske forsvarsspelaren Karl-Heinz Schnellinger opp og utlikna. I ekstraomgangane eksploderte kampen, Vest-Tyskland tok leiinga 2-1 før Italia snudde til 3-2. Deretter utlikna Vest-Tyskland på ny, før midtbanespelaren Gianni Rivera avgjorde til 4-3 i det 111. minutt.

## Gruppespelet
### Gruppe 1



### Gruppe 2



### Gruppe 3



### Gruppe 4



## Finalen

Finalen fann stad 21. juni på Estadio Azteca i Mexico-byen framfor 107&nbsp;192 tilskodarar.
Brasil var det førande laget i kampen. Ved pause stod det 1-1 etter at Pelé sende Brasil i føringa og Roberto Boninsegna utlikna for Italia. Midtvegs i andre omgang gjekk Brasil opp i både 2-1 og 3-1, før den brasilianske lagkapteinen Carlos Alberto Torres gjorde eit raid frå sin forsvarposisjon og fastsette sluttresultatet til 4-1. Sigeren gjorde at Brasil, som det fyrste landet, tok sitt tredje napp i Jules Rimet-pokalen, som dermed var deira til odel og eige.
  
Brasil sitt vinnarlag bestod av Félix Miélli Venerando, Carlos Alberto Torres, Hércules Brito, Wilson Piazza, Everaldo Marques, Clodoaldo, Gérson de Oliveira, Jairzinho, Pelé, Tostão og Roberto Rivellino.

## Kjelder

**Denne artikkelen bygger på «[[:en:FIFA 1970 World Cup|FIFA 1970 World Cup]]» frå ,  den 20. juli 2015.*
The Elder Scrolls III: Tribunal

***The Elder Scrolls III: Tribunal*** er den fyrste utvidinga til Bethesda Game Studios *[[The Elder Scrolls III: Morrowind]]*. Ho føregår i byen Mournhold, hovudstaden i Morrowind, som ligg i den større byen Almalexia. Tittelen refererer til dei tre «Levande Gudane», kjend som *The Tribunal*.

## Speleoppsett
I staden for direkte å endra på den opphavlege spelverda, er byen Mournhold berre tilgjengelig gjennom teleportering. Spelaren kan ikkje sveve medan han er i Mournhold, fordi levitasjon ville avsløra at himmelen i Mournhold er som eit tak (sjølv om spelet seier at det er forbode av di det fornærmar Almalexia).

Ei endring som fylgde med utvidinga var ein modifikasjon av Morrowind  sitt dagbok-system. I det opphavlege spelet kan spelaren si dagbok bli ekstremt lang og tungvint. Tribunal gjer at ein kan sortere innlegga etter oppdraga i staden for kronologisk rekkjefylgje. Ein annan ny funksjon er Museum of Artifacts, der eigaren av museet vil betale spelaren halvparten av verdien av ein gjenstand (opp til 30 000 gull) for svært sjeldne gjenstandar frå Morrowind. Dette er meir enn spelaren kan få for gjenstanden enn på nokon anna butikk. Museet startar med ein gjenstand, Stendarr sin hammar, og sett nye gjenstander til utstilling etter kvart som dei blir selt til museet.

## Kjelder

**Denne artikkelen bygger på «[[:en:The Elder Scrolls III: Tribunal|The Elder Scrolls III: Tribunal]]» frå ,  den 20. juli 2015.*  
 

## Bakgrunnsstoff
*The Elder Scrolls III: Tribunal  på DMOZ
*The Elder Scrolls III: Tribunal på MobyGames
Charitum Montes

**Charitum Montes** (latin for Charitumfjella) er ei fjellrekkje på Mars som grensar av Argyre Planitia i sør. Ho spenner over eit område kring 1000 kilometer langt. Ho er synleg frå jorda i større teleskop og har mange store nedslagskrater.

## Kjelder
* ''PIA07040: Charitum Montes'' - NASA Photojournal
* ''Charitum Montes: a cratered winter wonderland'' - ESA

## Bakgrunnsstoff
Rjukan-Notodden industriarv

**Rjukan-Notodden industriarv** er ein verdsarvstad i Telemark, oppretta for å verna industrilandskapet rundt Rjukan og Notodden, med jarnbane og jarnbaneferjer på Tinnsjå. Verdsarvstaden er sentrert rundt utnyttinga av vasskraft frå innsjøen Møsvatn og vassdraget derifrå, ned gjennom Tinnsjå og ned til Heddalsvatnet og Tinnåa, der det vart bygt vasskraftverk og storskalaindustri på Norsk Hydro for å produsere kunstgjødsel av naturbasert nitrogen. Komplekset omfattar òg transportsystemet, med privatjarnbanene Rjukanbanen og Tinnosbanen, og Tinnsjøferjene  DF «Ammonia» og MF «Storegut», tilføring av strøm, busetnad og ei rekkje byinstitusjonar knytte opp mot leiing og arbeidarar i dei to byane og fabrikkar.

Rjukan-Notodden industriarv blei ført opp på den tentative verdsarvlista i 2009 saman med Odda–Tyssedal industriarv. 5. juli 2015 vart staden ført opp på verdsarvlista.

## Kjelder

## Bakgrunnsstoff
Cernusco sul Naviglio

**Cernusco sul Naviglio** er ein by og ein kommune i provinsen Milano i regionen Lombardia i Italia. Kommunen har 32&nbsp;000 ibuarar og dekker ei flatevidd på 13,3 km². Byen ligg 133 meter over havet, og grensar i nord til Provinsen Monza og Brianza.

Kjøkenutstyrsprodusenten ALI Group har hovudkontoret sitt i Cernusco.

Gaetano Scirea, lagkapteinen på Italia sitt vinnarlag under fotball-VM 1982, var frå Cernusco sul Naviglio.

## Kjelder


**Denne artikkelen bygger på «[[:de:Cernusco sul Naviglio|Cernusco sul Naviglio]]» frå ,  den 20. juli 2015.*  


## Bakgrunnsstoff

*
Matan i Israel

**Matan** (hebraisk skrift מתן, tyder *Gåve*) er ein fellesbusetnad sentralt i Israel. Han ligg nær Yarhiv og Nirit og høyrer til Drom HaSharon regionale kommune. I 2007 var folketalet 3&nbsp;300.

Landsbyen vart grunnlagd i 1995 og tok namnet frå Bibelen, meir spesifikt Salomos ordtak 18:16;
**Gåver** opnar dører og gjev tilgang til dei store.

## Kjelder

**Denne artikkelen bygger på «[[:en:Matan, Israel|Matan, Israel]]» frå ,  den 20. juli 2015.* 
*** oppgav desse kjeldene:*



## Bakgrunnsstoff
*Offisiell nettstad 
*Stylight, Matan, Israel
Sdei Hemed

**Sdei Hemed** (hebraisk skrift שְׂדֵי חֶמֶד, tyder «dei herlege åkrane») er ein moshav sentralt i Israel. Han ligg nær Kfar Saba og dekkjer 2&nbsp;000 dekar og høyrer til Drom HaSharon regionale kommune. I 2006 hadde han eit folketal på 773.

Moshaven vart grunnlagd i 1952 av bybuarar som ønskte seg ein jordbrukslivsstil. Namnet er henta frå Jesaja 32:12;
Dei klagar over brysta, over dei **herlege åkrane**, over dei grøderike vinstokkane.

## Kjelder

**Denne artikkelen bygger på «[[:en:Sdei Hemed|Sdei Hemed]]» frå ,  den 20. juli 2015.* 
*** oppgav desse kjeldene:*
Tzofit

**Tzofit** (hebraisk skrift צוֹפִית) er ein moshav sentralt i Israel. Han ligg nær Kfar Saba og høyrer til Drom HaSharon regionale kommune. I 2006 hadde han eit folketal på 890.

Moshaven vart grunnlagd på landområde kjøpt av Jewish National Fund i 1933 av ei 50 mann stor gar'in-gruppe.

## Kjelder

**Denne artikkelen bygger på «[[:en:Tzofit|Tzofit]]» frå ,  den 20. juli 2015.* 
*** oppgav desse kjeldene: *
*Offisiell nettstad
Tzur Natan

**Tzur Natan** (hebraisk skrift צוּר נָתָן, tyder Natanberget) er ein moshav shitufi sentralt i Israel, vest i Samaria. Han ligg på ein åstopp, 170 meter over havet, på ein kam ved foten av Samariaåsane. Han ligg sør for Tayibe og høyrer til Drom HaSharon regionale kommune. I 2006 hadde han eit folketal på 237.

Moshaven vart grunnlagd i 1966 som ei Nahal-busetjing av Hashomer Hatzair-medlemmar, og vart kalla opp etter Nathan Simons. Han vart sivilisert eit år seinare av tidlegare medlemmar av Beitar-ungdomar.

## Kjelder

**Denne artikkelen bygger på «[[:en:Tzur Natan|Tzur Natan]]» frå ,  den 20. juli 2015.* 
*** oppgav desse kjeldene:*
Yarhiv

**Yarhiv** (hebraisk skrift יַרְחִיב, tyder «[han] vil utvide») er ein moshav sentralt i Israel. Han ligg nær Jaljulia, Matan og Nirit og høyrer til Drom HaSharon regionale kommune. I 2006 hadde han eit folketal på 736.

Moshaven vart grunnlagd i 1949 av demobiliserte IDF-soldatar. Namnet er henta frå Femte mosebok 12:20:
Når Herren din Gud **utvidar grensene** dine slik han har lova deg, og du seier: «Eg vil eta kjøt» fordi du har hug på kjøt, då kan du eta kjøt så mykje du vil.

## Kjelder

**Denne artikkelen bygger på «[[:en:Yarhiv|Yarhiv]]» frå ,  den 20. juli 2015.* 
*** oppgav desse kjeldene:*
Sde Warburg

**Sde Warburg** (hebraisk skrift שְׂדֵה וַרְבּוּרְג) er ein moshav shitufi i Sentral-Israel i Israel, grunnlagd i 1938 som ei tårn og palisade-busetjing av immigrantar frå Tyskland. Han er ein del av Drom HaSharon regionale kommune og ligg nord for Kfar Saba.

Han er kalla opp etter botanikaren og sionistleiaren Otto Warburg.

## Guinness rekordbok

Sde Warburg har rekorden i Guinness rekordbok for verdas største salat, med ei vekt på 10&nbsp;260&nbsp;kg. Hendinga fann stad 10. november 2007 og var ein del av 70-årsjubileet til moshaven.

## Kjelder

**Denne artikkelen bygger på «[[:en:Sde Warburg|Sde Warburg]]» frå ,  den 20. juli 2015.* 
*** oppgav desse kjeldene:*

## Bakgrunnsstoff
*Sde Warburg
Magshimim

**Magshimim** (hebraisk skrift מַגְשִׁימִים, tyder 'Draumeoppfyllarar') er ein moshav sentralt i Israel. Han ligg nær Yehud og høyrer til Drom HaSharon regionale kommune. I 2006 hadde han eit folketal på 771.

Moshaven vart skipa i 1949 av demobiliserte soldatar frå det israelske forsvaret. Dei fekk seinare med seg andre israelarar og immigrantar frå Polen.

Mellom anna er hovudnæringa i moshaven basert på blomstereksport og produksjon av printarar.

## Kjelder

**Denne artikkelen bygger på «[[:en:Magshimim|Magshimim]]» frå ,  den 20. juli 2015.* 
*** oppgav desse kjeldene:*

## Bakgrunnsstoff
Yarkona

**Yarkona** (hebraisk skrift יַרְקוֹנָה) er ein moshav sentralt i Israel. Han ligg i Sharonsletta nær Hod HaSharon og Petah Tikva og høyrer til Drom HaSharon regionale kommune. I 2006 hadde han eit folketal på 355.

Moshaven vart grunnlagd i 1932 og vart kalla opp etter den nærliggande Yarkonelva.

## Kjelder

**Denne artikkelen bygger på «[[:en:Yarkona|Yarkona]]» frå ,  den 20. juli 2015.* 
*** oppgav desse kjeldene:*

## Bakgrunnsstoff
*Offisiell nettstad
Neve Yamin

**Neve Yamin** (hebraisk skrift נְוֵה יָמִין) er ein moshav sentralt i Israel. Han ligg nær Petah Tikva og dekkjer 3&nbsp;300 dekar og høyrer til Drom HaSharon regionale kommune. I 2007 var folketalet 1&nbsp;200.

Moshaven vart grunnlagd i 1950 av immigrantar frå Hellas, Irak, Libya, Persia og Nord-Afrika. Namnet kjem frå Benjamin (hebraisk skrift בִּנְיָמִין eller נבי ימין).

Neve Yamin vart bygd på landområdet til den palestinske landsbyen Kafr Saba, som vart avfolka i mai 1948.

## Kjelder

**Denne artikkelen bygger på «[[:en:Neve Yamin|Neve Yamin]]» frå ,  den 20. juli 2015.* 
*** oppgav desse kjeldene:* 
*
Neve Yarak

**Neve Yarak** (hebraisk skrift נְוֵה יָרָק, tyder 'Drivhusheimen') er ein moshav sentralt i Israel. Han ligg nær Hod HaSharon og høyrer til Drom HaSharon regionale kommune. I 2007 var folketalet 1&nbsp;100.

Moshaven vart grunnlagd i 1951 av immigrantar frå Romania, og vart først kalla **Kfar Yarkanim** (hebraisk skrift כפר ירקנים, tyder *Grønsakshandlarlandsbyen*).

## Kjelder

**Denne artikkelen bygger på «[[:en:Neve Yerek|Neve Yerek]]» frå ,  den 20. juli 2015.* 
*** oppgav desse kjeldene:*
Nirit

**Nirit** (hebraisk skrift נִירִית) er ein fellesbusetnad sentralt i Israel. Han ligg nær Matan og Horashimskogen og høyrer til Drom HaSharon regionale kommune. I 2010 hadde han 1&nbsp;132 innbyggjarar.

Landsbyen er kalla opp etter ei lokal plante, *[[Ridolfia segetum]]*, som veks i nærleiken.
Han vart grunnlagd den 19. januar 1982 og utvida to gonger, i 1986-1988 og igjen i 2000. Fram til 1986 budde det berre 15 familiar der i midlertidige bygningar, og i dag kring 240 familiar. I 2005 vart nabolaget Nof Hasharon bygd ut nær Nirit. Dette ligg like utafor Den grøne linja, og høyrer eigentleg til Alfei Menashe, men er i røynda slått saman med Nirit.

## Kjelder

**Denne artikkelen bygger på «[[:en:Nirit|Nirit]]» frå ,  den 20. juli 2015.* 
*** oppgav desse kjeldene:*



## Bakgrunnsstoff
*Offisiell nettstad
Tzur Yitzhak

**Tzur Yitzhak** (hebraisk skrift צוּר יִצְחָק, tyder Yitzhakberget) er ein fellesbusetnad sentralt i Israel. Han ligg nær Tzur Natan og Kokhav Ya'ir og høyrer til Drom HaSharon regionale kommune. I 2007 var folketalet 60 familiar.

Landsbyen vart grunnlagd i juni 2007 og består av 140 bustadhus i to forskjellige prosjekt. Det er planar om å byggje 2&nbsp;350 bustadhus i området. 

## Kjelder

**Denne artikkelen bygger på «[[:en:Tzur Yitzhak|Tzur Yitzhak]]» frå ,  den 20. juli 2015.* 
*** oppgav desse kjeldene:*
Beit Berl

**Beit Berl** (hebraisk skrift בֵּית בֶּרְל, bokstaveleg 'Berlhuset') er ein landsby og den største akademiske høgskulen i Israel etter talet på studentar (kring 7&nbsp;000) og talet på ulike studieretningar. Han ligg i utkanten av Kfar Saba og høyrer til Drom HaSharon regionale kommune. I 2006 hadde han ei permanent busetjing på 260.

## Historie

Beit Berl vart kalla opp etter Berl Katznelson, den andelege leiaren til arbeidarrørsla i Palestinamandatet. Grunnsteinen vart lagt 21. august 1946 og staden vart nytta som eit baseområde for Haganah-styrkar og seinare det israelske forsvaret.

Beit Berl vart grunnlagd i 1970-åra på det som hadde vore skule for lærarar, ungdomsleiarar, kibbutzmedlemmar og unge immigrantar sidan slutten av 1940-åra. 

## Kjelder

**Denne artikkelen bygger på «[[:en:Beit Berl|Beit Berl]]» frå ,  den 20. juli 2015.* 
*** oppgav desse kjeldene:*



## Bakgrunnsstoff
* College website
Ramot HaShavim

**Ramot HaShavim** (hebraisk skrift רָמוֹת הַשָּׁבִים, tyder 'høgda til dei heimsendte') er ein jødisk landsby sentralt i Israel som vart grunnlagd av tyske jødiske immigrantar til Israel. Han ligg mellom Hod HaSharon og Ra'anana og dekkjer kring 2&nbsp;300 dekar og høyrer til Drom HaSharon regionale kommune. I 2007 var folketalet 1&nbsp;300.

Han vart grunnlagd som ein moshav i 1933 av tyske immigrantar frå den femte aliyahen. I 1951 vart han ein lokal kommune, men som del av ein kommunereform i 2003 vart han ført attende til landsby under ein regional kommune.

## Kjelder

**Denne artikkelen bygger på «[[:en:Ramot HaShavim|Ramot HaShavim]]» frå ,  den 20. juli 2015.* 
*** oppgav desse kjeldene:*

## Bakgrunnsstoff
*Offisiell nettstad
Kfar Ma'as

**Kfar Ma'as** (hebraisk skrift כְּפַר מַעַשׂ, tyder 'dådlandbyen') er ein moshav sentralt i Israel. Han ligg sør for Petah Tikva ved kanten av Onodalen og høyrer til Drom HaSharon regionale kommune. I 2006 hadde han eit folketal på 710.

Moshaven vart grunnlagd i 1934 då to landsbyar, Behadraga og HaYovel, vart slått saman.

## Bilde

Fil:Kfar_Maas_Tank.jpg
Fil:Kfar_Maas_memorial.jpg
Fil:Kfar_Maas_street.jpg
Fil:PikiWiki_Israel_9958_war_memorial_in_kfar_maas.jpg


## Kjelder

**Denne artikkelen bygger på «[[:en:Kfar Ma&#39;as|Kfar Ma&#39;as]]» frå ,  den 20. juli 2015.* 
*** oppgav desse kjeldene:*
Kfar Malal

**Kfar Malal** (hebraisk skrift כְּפַר מַלָּ"ל) er ein jordbruks-moshav i Sharon-området sentralt i Israel. I 2002 var folketalet 443. Moshaven høyrer til Drom HaSharon regionale kommune.

## Historie

Landsbyen vart grunnlagd i 1911 som «Ein Hai» (tyder Fontena til dei levande) på privateigd land. Han fekk seinare namnet Kfar Malal etter Moshe Leib Lilienblum (משה לייב לילינבלום), ein av dei første leiarane av Hovevei Zion-rørsla. Landsbyen vart øydelagd i slag under fyrste verdskrigen, bygd opp att av ei gruppe arbeidarar og rasert att i 1921 under Jaffa-opprøra. I 1922 vart landområdet overført til Jewish National Fund og Kfar Malal vart bygd opp att som ein moshav. Han leid under åtak i arabaropprøra i 1929. Ariel Sharon, den 11. statsministeren i Israel, var fødd i Kfar Malal. Det er sagt at mor hans sov med eit gevær under senga fram til ho døydde etter at ho måtte gøyme seg i fjøset om natta for beduin-bandittar.

## Kjelder

**Denne artikkelen bygger på «[[:en:Kfar Malal|Kfar Malal]]» frå ,  den 20. juli 2015.* 
*** oppgav desse kjeldene:*
Kfar Sirkin

**Kfar Sirkin** eller **Kefar Syrkin** (hebraisk skrift כְּפַר סִירְקִין) er ein moshav i Israel i Drom HaSharon regionale kommune nær byen Petah Tikva. Han vart grunnlagd i 1933 og kalla opp etter den kjende sionisten Nachman Syrkin.

Kfar Sirkin tente som ein jødiske skanse i arabararopprøret i Palestina i 1936–1939. Haganah nytta landsbyen til å kjempe mot arabiske styrkar og til å lagre våpen som var ulovlege under det britiske mandatet.

I dag er landsbyen eit jordbruksområde. Ein militærbase for det israelske forsvaret ligg nord og vest for landsbyen.


Fil:KfarSirkinSynagogue.jpg|Lokal synagoge
Fil:KfarSirkinMemorial.jpg|Minnesmerke for innbyggjarar som fall i kamp
Fil:KfarSirkinOffice.jpg|Hovudkontoret til moshaven


## Kjelder

**Denne artikkelen bygger på «[[:en:Kfar Sirkin|Kfar Sirkin]]» frå ,  den 20. juli 2015.* 
*** oppgav desse kjeldene:*

## Bakgrunnsstoff
* Offisiell nettstad
Ganei Am

**Ganei Am** (hebraisk skrift גני עם, גַּנֵּיעָם, tyder 'folkehagane') er ein moshav sentralt i Israel. Han ligg på Sharonsletta nær Hod HaSharon og høyrer til Drom HaSharon regionale kommune. Moshaven dekkjer 350 dekar og i 2006 hadde han eit folketal på 229.

Moshaven vart grunnlagd i 1932 av immigrantar frå Tyskland som var medlemmar frå HaOved HaTzioni-gruppa.

## Kjelder

**Denne artikkelen bygger på «[[:en:Ganei Am|Ganei Am]]» frå ,  den 20. juli 2015.* 
*** oppgav desse kjeldene:*
Hagor

**Hagor** (hebraisk skrift חָגוֹר, tyder 'spenn fast!') er ein moshav i Sentral-Israel i Israel, mellom Rosh HaAyin og Jaljulia i Drom HaSharon regionale kommune. Hagor vart grunnlagd i 1949 av veteranar frå ein Palmah-bataljon. Namnet kjem frå bibelsverset «Spenn sverdet fast ved hofta, du krigar, i di høgd og din herlegdom!» (Salmane 45:3).

## Kjelder

**Denne artikkelen bygger på «[[:en:Hagor|Hagor]]» frå ,  den 20. juli 2015.* 
*** oppgav desse kjeldene:*
Einat

**Einat** (hebraisk skrift עֵינַת) er ein kibbutz sentralt i Israel. Han ligg nær Petah Tikva og sør for Rosh HaAyin og høyrer til Drom HaSharon regionale kommune. I 2006 hadde han eit folketal på 612.

Kibbutzen vart grunnlagd i 1952 av innbyggjarar frå Givat HaShlosha og Ramat HaKovesh, som drog frå Hakibbutz HaMeuhad etter eit ideologisk skilje. Namnet kjem frå nærleiken til kjelda («ein») til Yarkonelva.

## Økonomi
Kibbutzen er no privatisert og mange tidlegare innbyggjarar har flytta attende. Kibbutzen driv eit festlokale  og ein sekulær gravplass. Dette er den første sekulære gravplassen i Israel og byrja å ta i mot døde i 1991.

## Kjelder

**Denne artikkelen bygger på «[[:en:Einat|Einat]]» frå ,  den 20. juli 2015.* 
*** oppgav desse kjeldene:*

## Bakgrunnsstoff
*Offisiell nettstad
Eyal

**Eyal** (hebraisk skrift אֱיָל; tyder styrke) er ein kibbutz i Det sentrale distriktet i Israel nær Den grøne linja. Han er underlagt Drom HaSharon regionale kommune

## Geografi
Eyal ligg sentralt i Israel innafor den grøne linja på Sharonsletta og like aust for hovudveg 6. Han ligg kring 6&nbsp;km nordaust for byen Kfar Saba. Like mot nordaust ligg byen Kokhav Ya'ir og han ligg vest for byen Tzur Yigal. I nordvest ligg den israelsk-arabiske byen Tira og i sør den palestinske byen Qalqilyah.

## Historie
Eyal vart grunnlagd i 1949 av Nahal-soldatar. Israel ønskte å opprette tryggleiksbusetnader langs grensa si, og Eyal vart grunnlagd på det som då var den jordanske grensa. Han ligg like nord for byen Qalqilyah på Vestbreidda.

## Kjelder

**Denne artikkelen bygger på «[[:en:Eyal|Eyal]]» frå ,  den 20. juli 2015.* 
*** oppgav desse kjeldene:*

## Bakgrunnsstoff
*Offisiell nettstad
Givat HaShlosha

**Givat HaShlosha** (hebraisk skrift גִּבְעַת הַשְּׁלֹשָׁה, tyder 'åsen av dei tre') er ein kibbutz sentralt i Israel, kring 4&nbsp;km aust for Petah Tikva, nær elva Yarkon.

Staden er medlem av Kibbutzrørsla og høyrer til Drom Hasharon regionale kommune. Kibbutzen er kalla opp etter dei tre arbeidarane frå Petah Tikva som vart skulda for spionasje under fyrste verdskrigen (Palestina vart då under Det osmanske riket), og vart sende i fengsel i Damaskus. Dei vart torturerte og døydde i 1916.

## Historie
Kibbutzen vart grunnlagd den 1. mai 1925 av ei gruppe frå HeHalutz-rørsla frå byen Klosobah i Polen. Den opphavlege plasseringa var vest for Petah Tikva, nær krysset mellom gatene Arlozorov og Tzahal i Petah Tikva i dag. Nær den originale kibbutzen låg det ein regionalskule kalla opp etter Rosa Cohen. Det var ein jordbruksskule som no er ein urban gard langs Kaplangata. Ein av dei største mathallane i Israel var tidlegare i drift i kibbutzen.

I tida før Israel vart grunnlagd, var Givat HaShlosha ein av kibbutzane der Palmach fekk opplæring, og her gøymde Haganah våpen. Han vart angripen av den britiske hæren under Operasjon Agatha.

I 1952 vart kibbutzen oppløyst, som mange andre kibbutzar, ved eit ideologisk skilje i kibbutzrørsla. I 1953 vart han flytta til den noverande plasseringa.

## Kjelder

**Denne artikkelen bygger på «[[:en:Givat HaShlosha|Givat HaShlosha]]» frå ,  den 20. juli 2015.* 
*** oppgav desse kjeldene:*
Horashim

**Horshim** (hebraisk skrift חוֹרְשִׁים, tyder Plogmenn) er ein kibbutz sentralt i Israel. Han ligg sør for Sharonsletta og dekkjer 3&nbsp;000 dekar og høyrer til Drom HaSharon regionale kommune. Namnet kjem frå den bibelske dalen Horashim. I 2011 hadde han eit folketal på 300.

## Kjelder

**Denne artikkelen bygger på «[[:en:Horashim|Horashim]]» frå ,  den 20. juli 2015.* 
*** oppgav desse kjeldene:*
Nahshonim

**Nahshonim** (hebraisk skrift נַחְשׁוֹנִים, tyder 'Pionerar') er ein kibbutz sentralt i Israel. Han ligg sør på Sharonsletta nær Rosh HaAyin og høyrer til Drom HaSharon regionale kommune. I 2011 hadde han eit folketal på 322.

Kibbutzen vart grunnlagd i 1949 av ei gruppe som hovudsakleg bestod av egyptiske immigrantar, i tillegg til nokre innfødde israelarar. Han er kjend i Israel for motorparken og «Nahshonit» fornøyelsespark.

## Kjelder

**Denne artikkelen bygger på «[[:en:Nahshonim|Nahshonim]]» frå ,  den 20. juli 2015.* 
*** oppgav desse kjeldene:*
Givat Hen

**Givat Hen** (hebraisk skrift גִּבְעַת חֵ"ן, tyder HN-åsen) er ein moshav sentralt i Israel. Han ligg nær Ra'anana og høyrer til Drom HaSharon regionale kommune. I 2006 hadde han eit folketal på 346.

Moshaven vart grunnlagd i 1933 av immigrantar frå Litauen, Polen og Russland. Dei fekk seinare med seg immigrantar frå Tyskland. Han vart kalla opp etter initialane til Hayyim Nahman Bialik.

Gatenamna i moshaven er kalla opp etter Bialik-songar.

## Kjelder

**Denne artikkelen bygger på «[[:en:Givat Hen|Givat Hen]]» frå ,  den 20. juli 2015.* 
*** oppgav desse kjeldene:*
Gat Rimon

**Gat Rimon** (hebraisk skrift גַּת רִמּוֹן, tyder 'granateplepresse') er ein moshav sentralt i Israel. Han ligg i Onodalen på Sharonsletta mellom Ganei Tikva og Petah Tikva, og høyrer til Drom HaSharon regionale kommune. I 2011 hadde han eit folketal på 277.

Moshaven vart grunnlagd i 1926 av arbeidarar frå Petah Tikva som var barn av mellomklasse-immigrantar frå den fjerde Aliyah. Han vart i starten kalla «Hithaya» (hebraisk skrift התחייה, tyder 'gjenopptaking'), men tok seinare det bibelske namnet Gath Rimmon etter ein levittisk by i landområdet til Dan-stamma, som er nemnt i Josva 19:45. Den bibelske byen er identifisert som Tel Gerisa nær Yarkonelva nord for Tel Aviv av arkeologen Benjamin Mazar.

## Kjelder

**Denne artikkelen bygger på «[[:en:Gat Rimon|Gat Rimon]]» frå ,  den 20. juli 2015.* 
*** oppgav desse kjeldene:*
Nir Eliyahu

**Nir Eliyahu** (hebraisk skrift נִיר אֵלִיָּהוּ, tyder 'Eliyahu-marka') er ein kibbutz i Sharonsletta region i Israel. Han ligg nordvest for Kfar Saba og høyrer til Drom HaSharon regionale kommune.

## Historie
Nir Eliyahu vart grunnlagd i 1950 og vart kalla opp etter sjefsarkitekten til Haganah, Eliyahu Golomb.

## Kjelder

**Denne artikkelen bygger på «[[:en:Nir Eliyahu|Nir Eliyahu]]» frå ,  den 20. juli 2015.* 
*** oppgav desse kjeldene:*

## Bakgrunnsstoff
*Offisiell nettstad 
*Health Crises i Making: Protecting water resources requires cooperation with the Palestinian Authority , Friends of the Earth Middle East, April 2006
Ramat HaKovesh

**Ramat HaKovesh** (hebraisk skrift רָמַת הַכּוֹבֵשׁ, tyder 'Erobrarhøgdene') er ein kibbutz sentralt i Israel. Han ligg kring 7&nbsp;kilometer nord for Kfar Saba og høyrer til Drom HaSharon regionale kommune. Han har litt over 600 innbyggjarar.

## Historie
Kibbutzen vart grunnlagd av sionist-ungdom frå rørslene Hashomer Hatzair og HeHalutz, mellom anna jødar frå Wizna.

Den 16. november 1943 søkte britiske militære i kibbutzen etter våpen. Innbyggjarane gjorde motstand og det oppstod ein valdeleg samanstøyt. Ein innbyggjar mista livet og 14 vart skadde, og britane arresterte 35.

## Kjelder

**Denne artikkelen bygger på «[[:en:Ramat HaKovesh|Ramat HaKovesh]]» frå ,  den 20. juli 2015.* 
*** oppgav desse kjeldene:*
Adanim

**Adanim** (hebraisk skrift עֲדָנִים, tyder Gleder) er ein moshav sentralt i Israel. Han ligg i Sharonsletta nær Hod HaSharon og høyrer til Drom HaSharon regionale kommune. I 2006 hadde han eit folketal på 439. Moshaven vart grunnlagd i 1950 av immigrantar frå Romania, og vart først kalla Yarkona BeHarhava (hebraisk skrift ירקונה בהרחבה, tyder Yarkona-utvidinga) og så kalla opp etter Salmane 36:9: «Dei får nyta overfloda i ditt hus, du lèt dei drikka av gledebekken din.»

## Kjelder

**Denne artikkelen bygger på «[[:en:Adanim|Adanim]]» frå ,  den 20. juli 2015.* 
*** oppgav desse kjeldene:*
Elisjama i Israel

**Elisjama** (hebraisk skrift אֱלִישָׁמָע) er ein moshav sentralt i Israel. Han ligg i Sharonsletta nær Hod HaSharon og Kfar Saba og høyrer til Drom HaSharon regionale kommune. I 2011 hadde han eit folketal på 1152.

Moshaven vart grunnlagd i 1950 av immigrantar frå Tripoli i Libanon, og han vart kalla opp etter den bibelske Elisjama Ben Ammihud, ein leiar av Efraim-stramma (Fjerde mosebok 10:22).

## Kjelder

**Denne artikkelen bygger på «[[:en:Elisjama, Israel|Elisjama, Israel]]» frå ,  den 20. juli 2015.* 
*** oppgav desse kjeldene:*
Gan Haim

**Gan Haim** (hebraisk skrift גַּן חַיִּים, tyder 'Haim-hagen') er ein moshav sentralt i Israel. Han ligg på Sharonsletta nær Kfar Saba og høyrer til Drom HaSharon regionale kommune. I 2006 hadde han eit folketal på 705.

Moshaven vart grunnlagd i 1935, og vart kalla opp etter den viktige sionist-aktivisten, og seinare den første  presidenten i Israel, Chaim Weizmann.

## Kjelder

**Denne artikkelen bygger på «[[:en:Gan Haim|Gan Haim]]» frå ,  den 20. juli 2015.* 
*** oppgav desse kjeldene:*

## Bakgrunnsstoff
*Offisiell nettstad
Lian

**Lian** kan visa til:
### Plantar
* Lianar, klatrande vedete plantar

### Stadnamn

Det norske stadnamnet **Lian** har norrønt utspring, *hlíð*, som tyder skrånande fjell-/åsside eller li. Lian er kjend som gardnamn og etternamn frå heile Noreg.

**Kjende namneberarar**
*Ole O. Lian, norsk politikar

**Stadnamn**
* Lian i Trondheim, haldeplass for Gråkallbanen

**Buskerud - Buskerud amt**
* Gardsnr 35 Lian mellom Frogner Lier
* Gardsnr 36 Lian nordre Frogner Lier
* Gardsnr 34 Lian søndre Frogner Lier
* Gardsnr 118 Lian Dagalien Nore

**Hedmarken - Hedemarkens amt**
* Gardsnr 125 Lian Tønset Tønset 

**Nordland - Nordlands amt**
* Gardsnr 90 Lian Vefsen Vefsen 

**Nord-Trøndelag - Nordre Trondhjems amt**
* Gardsnr 48 Lian Frosten Frosten 
* Gardsnr 80 Lian Leksviken Leksviken 
* Gardsnr 34 Lian Levanger Levanger
* Gardsnr 25 Lian Mære Sparbuen

**Sør-Trøndelag - Søndre Trondhjems amt**
* Gardsnr 10 Lian Heim Hevne 
* Gardsnr 55 Lian Hevne 
* Gardsnr 111 Lian Hevne 
* Gardsnr 25 Lian Holtaalen 
* Gardsnr 61 Lian Horg 
* Gardsnr 117 Lian Orkedalen 
* Gardsnr 22 Lian Soknedalen 
* Gardsnr 110 Lian Lade Strinden 

**Vest-Agder - Lister og Mandals amt
* Gardsnr 9 Lian [[Fjotland]] 
* Gardsnr 5 Lian [[Halse og Harkmark]]
* Gardsnr 31 Lian [[Holme]] 
* Gardsnr 74 Lian [[Eiken]] [[Hægebostad]] 
* Gardsnr nr 92 Lian [[Nes (Vest-Agder)]] 

**Vestfold - Jarlsberg og Larviks amt'''
* Gårds nr 45 Lian Hof
Lianar

**Lianar** (frå fransk *liane* av *lien*, 'band') er slyngande og klatrande plantar som dannar ein vedaktig stengel. Nemninga «lian» viser til ein veksemåte, ikkje ei taksonomisk gruppe. Av og til skil skil ein mellom eigentlege lianar, som omfattar vekstar frå tropane, og eit vidare omgrep som omfattar alle forveda klatrevekstar. Det finst over 3&nbsp;000 plantar ein kan kalla lianar; av desse er over 2&nbsp;000 tropiske.

## Skildring

Lianar har ein tynn, ofte flat stengel som ikkje kan halda seg opprett av eiga kraft. For å nå opp til lyset klatrar dei i tre og på berg ved hjelp av eigne hefteorgan. 

Det finst ulike typar av lianar. Dei enklast innretta er halvlianar som legg lange, tynne og ofte sterkt greina skot bortover andre planter og smuttar inn og ut mellom dei slik at dei kan danna nær ugjennomtrengelege buskas. Spanskrøyrpalme og andre klatrende palmar er døme på denne typen lian. Halvlianar bruker ofte tornar eller stive hår til å festa seg med. 

Rotklatrarar kan ha klatrerøter som fester seg til det dei klatrar på med festehår og eit klebande stoff som dei skiljer ut. Eføy er eit døme på ein slik klatrar. 

Mange lianar er slyngplantar som snor seg skrueforma rundt den opprette støtta dei klatrar opp. Dei held seg fast med ankeraktige klatrehår (som humleplanten), eller med andre middel. Rankeplantar har særmerkte klatreorgan som er pirrelege ved berøring, men elles av forskjellig natur.

I tropane har mange artar kortskot som er utvikla til faste haker eller krokar som planten hektar seg fast med, eller dei er urfjørranker, det vil seia rulla opp spiralforma i eit plan.

Nokre døme på lianar er klematistypar som skogranke, gullklematis, italiaklematis og tysk klematis, vinranker, ulike typar sjasmin og leddved, og i tropane mellom anna *[[Entada gigas]]* og *[[Cissus hypoglauca]]*.

## Kjelder

*«Lianer» (12. mars 2012). *Store norske leksikon*. Fri artikkel henta 19. juli 2015.